Xitoy Fors ko‘rfazi davlatlari bilan erkin savdo zonasini yaratmoqchi. Bu haqda XXR raisi Si Tszinpin Riyodda Fors ko‘rfazi arab davlatlari hamkorlik kengashi bosh kotibi Abdullatif az-Zayyoniy bilan o‘tkazilgan uchrashuv chog‘ida aytib o‘tdi. “Biz Xitoy va Fors ko‘rfazi arab davlatlari hamkorlik kengashi o‘rtasida erkin savdo zonasining yaratilishi borasidagi muzokaralarning qaytadan boshlab yuborilganini ma’qullaymiz, - ta’kidladi Xitoy rahbari. – Muzokaralar rivoj topganidan mamnunmiz, erkin savdo zonasi yaqin orada yaratilishiga umid qilamiz”. “Biz xavfsizlik sohasidagi hamkorlikni kuchaytirib, mintaqaviy va xalqaro masalalarda pozitsiyalarimizni muvofiqlashtirib borishimiz lozim”, - qo‘shimcha qildi Si Tszinpin.